Mikronutrijent
Mikronutrijenti su esencijalni prehrambeni elementi potrebni organizmu u različitim količinama tokom života da orkestriraju niz fizioloških funkcija za održavanje zdravlja. Potrebe za mikronutrijentima razlikuju se između organizama; naprimjer, ljudi i druge životinje zahtijevaju brojne vitamine i dijetetske minerale, dok biljke zahtijevaju specifične minerale. Za ljudsku ishranu, potrebe za mikronutrijentima su uglavnom manje od 100 miligrama dnevno, dok su makronutrijenti potrebni u količinama u gramima dnevno. Minerali za ljude i druge životinje uključuju 13 elemenata koji potiču iz Zemljinog tla i koje živi organizmi ne sintetišu, kao što su kalcij i gvožđe. Potrebe za mikronutrijentima za životinje također uključuju vitamine, koji su organski spojevi potrebni u mikrogramimskim ili miligramskim količinama. Budući da su biljke primarno porijeklo hranljivih materija za ljude i ostale životinje, neki mikronutrijenti mogu biti u niskim nivoima i nedostaci se mogu javiti kada je unos hranom nedovoljan, kao što se dešava kod pothranjenosti. Prašak višestrukih mikronutrijenata sa najmanje gvožđa, cinka i vitamina A dodan je na listu esencijalnih lijekova Svjetske zdravstvene organizacije 2019.